Document ID: 32014D0952

DEĊIŻJONI TAL-KUMITAT POLITIKU U TA' SIGURTÀ EUMM GEORGIA/1/2014
tas-19 ta' Diċembru 2014
dwar il-ħatra tal-Kap tal-Missjoni ta' Monitoraġġ tal-Unjoni Ewropea fil-Ġeorġja (EUMM Georgia)
(2014/952/UE)
IL-KUMITAT POLITIKU U TA' SIGURTÀ,
Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
Wara li kkunsidra d-Deċiżjoni tal-Kunsill 2010/452/PESK tat-12 ta' Awwissu 2010 dwar il-Missjoni ta' Monitoraġġ tal-Unjoni Ewropea fil-Ġeorġja, EUMM Georgia (1), u b'mod partikolari l-Artikolu 10(1) tagħha,
Billi:
(1)
Skont id-Deċiżjoni 2010/452/PESK, il-Kumitat Politiku u ta' Sigurtà (KPS) huwa awtorizzat, f'konformità mal-Artikolu 38 tat-Trattat, li jieħu d-deċiżjonijiet rilevanti bl-għan li jeżerċita kontroll politiku u direzzjoni strateġika tal-Missjoni ta' Monitoraġġ tal-Unjoni Ewropea fil-Ġeorgja (EUMM Georgia), inkluża d-deċiżjoni li jinħatar Kap ta' Missjoni.
(2)
Fit-13 ta' Settembru 2013, il-KPS adotta d-Deċiżjoni EUMM Georgia/1/2013 (2) li taħtar lis-Sur Toivo KLAARA, bħala Kap tal-EUMM Georgia sal-14 ta' Diċembru 2014.
(3)
Fis-16 ta' Diċembru 2014, il-Kunsill adotta d-Deċiżjoni 2014/915/PESK (3) biex estenda l-mandat tal-EUMM Georgia mill-15 ta' Diċembru 2014 sal-14 ta' Diċembru 2016.
(4)
Fis-16 ta' Diċembru 2014, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà pproponiet il-ħatra tas-Sur Kęstutis JANKAUSKAS bħala Kap tal-EUMM Georgia mill-15 ta' Diċembru 2014 sal-14 ta' Diċembru 2015,
ADOTTA DIN ID-DEĊIŻJONI:
Artikolu 1
Is-Sur Kęstutis JANKAUSKAS huwa b'dan maħtur bħala Kap tal-Missjoni ta' Monitoraġġ tal-Unjoni Ewropea fil-Ġeorġja (EUMM Georgia) mill-15 ta' Diċembru 2014 sal-14 ta' Diċembru 2015.
Artikolu 2
Din id-Deċiżjoni għandha tidħol fis-seħħ fid-data tal-adozzjoni tagħha.
Hija għandha tapplika mill-15 ta' Diċembru 2014
Magħmul fi Brussell, is-19 ta' Diċembru 2014.

Labels: 18
15
5